Ο  **Παναγιώτης Διαμαντής** (**Panayiotis Diamadis**, και σε μερικά κείμενα **Diamandis** ή **Diamantis**) είναι ελληνο-αυστραλός μελετητής των γενοκτονιών, με ειδίκευση στις Γενοκτονίες των Ελλήνων, Αρμενίων και Ασσυρίων. Κατάγεται από το Ελληνικό Ιωαννίνων. Γεννήθηκε στο Σίδνεϊ. Φοίτησε στο Πανεπιστήμιο του Σίδνεϊ, όπου και έλαβε διδακτορικό δίπλωμα. Υπήρξε φοιτητής του μελετητή  γενοκτονιών Colin Tatz, του οποίου το έργο  συνέχισε στο πεδίο των συγκριτικών μελετών γενοκτονιών. Από το 2000, έχει υπηρετήσει ως Αντιπρόεδρος του Αυστραλιανού Ινστιτούτου Ολοκαυτώματος και Μελετών Γενοκτονίας, διδάσκοντας και Σπουδές Γενοκτονίας στο University of Technology του Σίδνεϋ (ως casual academic employee) μεταξύ 1999 και 2015. Είναι/ήταν καθηγητής ιστορίας στο Saint Ignatius College, στο Riverview της Νέας Νότιας Ουαλίας.
Έχει δώσει διεθνείς διαλέξεις μεταξύ των οποίων στο Yad Vashem Holocaust Memorial της Ιερουσαλήμ,  καθώς και σε συνέδρια και ενώσεις στην Ελλάδα, την Αυστρία και την Αγγλία. Στην Αυστραλία, είναι τακτικός  ομιλητής στα ετήσια Διεθνή Συνέδρια της Αυστραλιανής Ένωσης Εβραϊκών Σπουδών (Australian Association of Jewish Studies), στα ανά διετία Διεθνή Συνέδρια Ελληνικών Σπουδών στο Πανεπιστήμιο Flinders (Αδελαΐδα, Νότια Αυστραλία)], στο Πανεπιστήμιο του Σίδνεϋ και σε άλλες ακαδημαϊκές συναντήσεις. Διαλέξεις έχει δώσει και στην Ελλάδα. Είναι βασικός συνεργάτης στην έκδοση του περιοδικού "A Journal of Greek Letters" της Αυστραλιανής Ένωσης Νεοελληνικών Σπουδών (Australian Association of Modern Greek Studies).

Είναι σημαντικός παράγων της Ελληνο-αυστραλιανής κοινότητας της Νότιας Νέας Ουαλίας, καθώς συμμετέχει στη διοίκηση ορισμένων οργανώσεων της κοινότητας και με αυτή την ιδιότητα συμμετέχει σε επίσημες εκδηλώσεις που οργανώνει η κυβέρνηση της Πολιτείας. Για το λόγο αυτό μνημονεύεται ευμενώς σε ψηφίσματα του κοινοβουλίου της Πολιτείας.

Συγγραφικό και άλλο έργο
------------------------

Το έργο του Π. Διαμαντή  για το Ολοκαύτωμα  (Shoah) επικεντρώνεται στην Ελλάδα και την Κύπρο. Έχει αναπτύξει και παρουσιάσει μελέτες για τις γλώσσες του Ρωμανιωτών Εβραίων των Ιωαννίνων πριν από το Ολοκαύτωμα, και τη διάσωση Εβραίων της Ανατολικής Ευρώπης από τον  Ελληνικό υπόκοσμο στη δεκαετία του 1930 και 1940. Τα τελευταία χρόνια έχει ασχοληθεί με τις σχέσεις μεταξύ Κύπρου και Ισραήλ, κυρίως στην αναδυόμενη στρατηγική συμμαχία. Μεταξύ των δημοσιεύσεών  του γύρω από το Ολοκαύτωμα είναι:

"Romaniotes and Gregos" Australian Association of Jewish Studies Annual Conference, The University of Sydney13 Φεβρουαρίου 2017

"Η σχέση της παιδείας και γενοκτονίας": oi περιπτώσεις των Ελλήνων, των Αρμενίων, των Ασσυρίων και των Ισραηλιτών 1910-1945",  Πρακτικά του Στρογγυλού Τραπεζιού: "Σχολείο, παιδί και κοινωνία" στα πλαίσια του διεθνούς συνεδρίου "Παιδική Ηλικία: Κοινωνιολογικές, Πολιτισμικές, Ιστορικές και παιδαγωγικές Διαστάσεις", (Proceedings of the Childhood: Sociological, Cultural, Historical and Paedagogical Dimensions International Conference), Εθνικό και Καποδιστριακό Πανεπιστήμιο Αθηνών, 11 - 14 Απριλίου 2013.

"Australian Responses to Hellenic Genocide in 1910-1930s with additional references to Responses to the Assyrian Genocide and to the Shoah",  *Genocide Prevention Now,* Τεύχος 11, Φθινόπωρο 2012 

The Myth of Refuge: Jews Under Turkish Rule’ Genocide Perspectives III (2006) Sydney: Australian Institute for Holocaust and Genocide Studies, pp. 214–247.

Το έργο του Diamadis για τις γενοκτονίες των αυτοχθόνων πληθυσμών της Ανατολικής Θράκης, την Ανατολίας και τη Μεσοποταμίας (Bet-Nahrain) συχνά  περιλαμβάνει υλικό για τους Έλληνες, τους Αρμενίους και τους Ασσυρίους μαζί. Αναγνωρίζεται ως σημαντικός παράγων στον διεθνή επιστημονικό διάλογο για τις γενοκτονίες. Είναι υποστηρικτής της αναγνώρισης των τριών γενοκτονιών από πολιτικά και νομοθετικά όργανα. Βουλευτές της Αυστραλίας, όπως ο Kris Hanna, η Cherie Burton και ο αιδεσιμότατος Fred NileFred Nile αναγνωρίζουν ότι οφείλουν στον Π. Διαμαντή την πληροφόρηση που έχουν για τις γενοκτονίες, τις οποίες θεωρούν σημαντική υπόθεση που αφορά και την Αυστραλία. Ο γερουσιαστής Fierravanti-Wells, σε ομιλία του στην Αυστραλιανή Γερουσία (Australian Senate) με θέμα τη γενοκτονία των Ασσυρίων μνημονεύει τον Π. Διαμαντή για την πληροφόρηση που του παρείχε για το θέμα και ανακοινώνει στη Γερουσία μέρος μιας ομιλίας του.

Ιδιαίτερο ενδιαφέρον για τους  Αυστραλιανούς νομοθέτες έχουν οι αναφορές Αυστραλιανών στρατιωτικών στις γενοκτονίες των Ελλήνων, των Αρμενίων και των Ασσυρίων, που προέκυψαν από τις εμπειρίες των  αιχμαλώτων πολέμου της Anzac και τους άλλων στρατιωτικών κατά τη διάρκεια του Α ' Παγκοσμίου Πολέμου. Αντλώντας από αρχειακό υλικό που τηρείται στο Australian War Memorial στην Καμπέρα και στα Εθνικά Αρχεία της Αυστραλίας, το έργο του Διαμαντή έχει φέρει στο φως στοιχεία σχετικά με την ενορχηστρωμένη από το κράτος  εκστρατεία γενοκτονίας σε βάρος των αυτοχθόνων πληθυσμών της Ανατολίας και της Μεσοποταμίας. Κατά τη διάρκεια της θητείας τους ως αιχμαλώτων πολέμου της Οθωμανικής Τουρκικής Αυτοκρατορίας (1915-1918), πάνω από 400 στρατιωτικοί της ANZAC – Αυστραλοί και Νεοζηλανδοί - ανέφεραν γεγονότα των Γενοκτονιών των Ελλήνων, των Αρμενίων και των Ασσυρίων, των οποίων είτε ήταν μάρτυρες οι ίδιοι ή άκουσαν από τους Μουσουλμάνους φύλακες (διαφόρων εθνικοτήτων: Τούρκους, Κούρδους, Άραβες, Κιρκάσιους και άλλους). Οι στρατιωτικοί της ANZAC πιάστηκαν αιχμάλωτοι σε όλα τα πεδία όπου αντιμετώπιζαν Οθωμανικές δυνάμεις: στη Χερσόνησο του Σινά και την Παλαιστίνη, τη Μεσοποταμία (σημερινό Ιράκ) και τη Χερσόνησο της Καλλίπολης και τον Ελλήσποντο (Δαρδανέλια). Μεταξύ αυτών περιλαμβάνεται ο Αυστραλός ιπτάμενος Captain Thomas W. White που συνελήφθη στην κεντρική Μεσοποταμία, ο Ασσύριος Ασσυρίου Καθολικός ιερέας Joseph Naayem κ.ά. Η γνώση του Διαμαντή στον τομέα αυτό έχει αναγνωριστεί από το Australian Broadcasting Corporation (ABC) στο πρόγραμμα, "Το ρεπορτάζ των 7:30" με θέμα "Η Τουρκία απειλεί να αποκλείσει από τον  Εορτασμό του Anzac 2015 πολιτικούς που μιλούν ανοιχτά" 

Ο Διαμαντής σε ομιλία του είχε παρουσιάσει δημοσιεύματα αυστραλιανών εφημερίδων του 1912 που από τότε είχαν προβλέψει τον ξεριζωμό των χριστιανών από την Τουρκία.

Σε άλλη εργασία του έχει αναδείξει την ιστορία των Sydney και Joice Loch Nankivell οι οποίοι εγκατεστημένοι στην Ουρανούπολη Χαλκιδικής βοήθησαν χιλιάδες, Έλληνες αλλά και Πολωνούς, Εβραίους κ.ά. πρόσφυγες μετά τον Α' και Β' Παγκόσμιο Πόλεμο.

Ανάμεσα στις γεωπολιτικές δημοσιεύσεις του είναι το "History repeating: from the Battle of Broken Hill to the sands of Syria (στο The Conversation), το οποίο παρουσιάζει την ιδεολογική συνέχεια μεταξύ των γενοκτονιών των 1914-1924 και του παρόντος πολέμου στο Ιράκ και τη Συρία.

Στο "Children and Genocide" εξετάζει την τύχη των παιδιών σε περιστατικά γενοκτονιών. Αναγνωρίζεται η ιδιαίτερη συμβολή του σ' αυτόν τομέα, καθώς επέκτεινε την ιστορική μελέτη και στα παιδιά των άλλων εθνοτήτων πέραν των Αρμενίων.

Το 2011-2012 η Armenian Historical Society of Australia (Αρμενική Ιστορική Εταιρεία Αυστραλίας) έθεσε σε λειτουργία εκπαιδευτικό ιστοχώρο με υλικό σχετικά με τις γενοκτονίες Χριστιανών, για χρήση από εκπαιδευτικούς και μαθητές. Ο Π. Διαμαντής αναγνωρίζεται για τη συνεισφορά του σε ιστορικό υλικό.

Παρεμβάσεις υπέρ της αναγνώρισης των γενοκτονιών
------------------------------------------------

Ο Διαμαντής έπαιξε σημαντικό ρόλο στην αναγνώριση της Γενοκτονίας των Ελλήνων από τη Βουλή της πολιτείας της Νέας Νότιας Ουαλίας τη Μεγάλη Τετάρτη του 2013 ενώ συμμετείχε και σε ενέργειες με σκοπό την αναγνώριση από την Πολιτεία της Βικτώρια.
Το 2015, σε ομιλία που έκανε στην Ελλάδα, παρενέβη σε αντιπαράθεση που είχε δημιουργηθεί μετά από δηλώσεις Έλληνα υπουργού για το θέμα της Γενοκτονίας των Ελλήνων. Επίσης το 2013 ήταν ένας από τους παράγοντες της ομογένειας στην Αυστραλία που αντέδρασαν σε δηλώσεις Αμερικανού ιστορικού που αρνείται τη γενοκτονία των Αρμενίων. Πρόκειται για τον καθηγητή Τζάστιν Μακάρθι που είχε προσκληθεί από την τουρκική πρεσβεία στην Αυστραλία. Ενωρίτερα το ίδιο έτος η βουλή της Νέας Νότιας Ουαλίας είχε αναγνωρίσει τη γενοκτονία Ελλήνων, Αρμενίων και Ασσυρίων. Επίσης ήταν ένας από αυτούς που κατέκριναν την κινηματογραφική ταινία "The Water Diviner" του Αυστραλού ηθοποιού και σκηνοθέτη Ράσελ Κρόου που βασίστηκε σε σενάριο των Andrew Anastasios και Andrew Knight. Στην ταινία αποσιωπείται η γενοκτονία των Αρμενίων και των Ελλήνων. Για την ταινία ο Διαμαντής δήλωσε ότι οι παράγοντες της ταινίας "*κατέληξαν να εμφανίζουν τα θύματα ως θύτες και τους σφαγιαζόμενους ως βαρβάρους*" και ότι οι ντόπιοι Αρμένιοι και Έλληνες απεικονίζονται ως βάρβαροι κι αιμοβόροι κατακτητές, κι όχι ως ιθαγενείς που αμύνθηκαν έναντι της Οθωμανικής Αυτοκρατορίας. Το 2017 συμμετείχε, μαζί με 42 ακόμα πανεπιστημιακούς της Αυστραλίας, ειδικούς σε ζητήματα σχετικά με το Ολοκαύτωμα, τις γενοκτονίες και τα ανθρώπινα δικαιώματα, σε δημοσίευση διαβήματoς, με το οποίο κάλεσαν το δημόσιο τηλεοπτικό δίκτυο της Αυστραλίας SBS να δείχνει *αμεροληψία στην κάλυψη των ειδήσεων που αφορούν τη γενοκτονία των Αρμενίων*. Ο Διαμαντής, όπως και άλλοι Αυστραλοί που ασχολούνται με το ίδιο θέμα, έχει δεχθεί πολλές ενοχλήσεις και απειλές από αρνητές των γενοκτονιών.

Παράγων της κοινότητας των Ελλήνων στην Αυστραλία
-------------------------------------------------

Υπήρξε πρόεδρος της Αυστραλιανής Ένωσης Ελλήνων Εκπαιδευτικών (Australian Hellenic Educators’ Association (AHEA)) και γραμματέας του Αυστραλο-Ελληνικού Συμβουλίου (Australian Hellenic Council). 
Εκπροσωπεί την ελληνική κοινότητα ή συμμετέχει ως προσκεκλημένος ομιλητής σε διάφορες εκδηλώσεις που οργανώνουν τοπικές και πολιτειακές αρχές, όπως σε επιτροπή που συστάθηκε το 2011 για την προώθηση των πολυπολιτισμικών δεσμών στη Ν.Ν. Ουαλία και εκδηλώσεις μνήμης. Ερευνά την ιστορία των Ελλήνων μεταναστών στην Αυστραλία, έργο για το οποίο τιμήθηκε το 2012 από τον Δήμο του Rockdale (περιοχής Σίδνεϋ).

Εξωτερικοί σύνδεσμοι
--------------------

* "Cultural Self-Determination", Ομιλία Π. Διαμαντή, Συνέδριο στην Επέτειο Ανεξαρτησίας της Δημοκρατίας Artsakh (πρώην Ναγκόρνο Καραμπάχ), ανάρτηση από NKRA Australia Info, 18 Σεπ 2016. Αγγλική

* Συνέντευξη Π. Διαμαντή στην ΕΤ3, 18-01-16[*νεκρός σύνδεσμος*]

Παραπομπές
----------

1. ↑  Samuel Totten et al. "Controversies in the Field of Genocide Studies", Routledge, 2017, παρουσίαση χωρίς αριθ. σελίδος.
2. ↑  "ΠΑΝΑΓΙΩΤΗΣ ΔΙΑΜΑΝΤΗΣ Γενοκτονία Εθνοκάθαρση", ιστοχώρος του Δημοτικού Ραδιοφώνου Ιωαννίνων, 29-12-2015
3. ↑  Panayiotis Diamadis, βιογραφικό στο uts.academia.edu
4. ↑  «The AHIF Policy Journal, Contributors, Άνοιξη 2016, Published by the American Hellenic Institute Foundation» (PDF). Αρχειοθετήθηκε από το πρωτότυπο (PDF) στις 9 Μαρτίου 2016. Ανακτήθηκε στις 16 Δεκεμβρίου 2017.
5. ↑  Diamadis, Panayiotis: Rockdale’s monuments to military service, HONEST HISTORY, 2015
6. ↑  Dr Panayiotis Diamadis, (University of Technology) "THAT was a CRISIS!: How Hellenism dealt with the aftermath of the Asia Minor Catastrophe", 11th Biennial Conference: "Crisis, Criticism and Critique in Contemporary Greek Studies", 7-9 December 2012, UNIVERSITY OF SYDNEY, Department of Modern Greek and Byzantine Studies
7. ↑  "Καλλίπολη και Αυστραλία - Μια σχέση 100 ετών", διοργάνωση Δήμου Σκύδρας και Σύλλογος Ανατολικοθρακιωτών, Σκύδρα, 15-1-2016. Στο EdessaNews.gr
8. ↑  *A Journal of Greek Letters*, Australian Association of Modern Greek Studies
9. ↑  Diamadis P. "Israel, Cyprus and energy politics", 27th Annual Australian Association for Jewish Studies (AAJS) Conference, University of New South Wales, Sydney 15-16 February 2015
10. ↑  Panayiotis Diamadis, "Clashing or Complementary? Judaism andHellenism in Three Modern States (Hellas, Cyprus and Israel)", 26th Annual Conference, 9-11 February 2014, Australian Association for Jewish Studies, University of Adelaide
11. ↑
12. ↑  Μαλκίδης Φάνης, "Η γενοκτονία των Ελλήνων του Πόντου στο πανεπιστήμιο", *Αντίβαρο*, Ιούλιος 2006
13. ↑  Πρακτικά από τη συζήτηση στη Βουλή της Ν. Αυστραλίας του ψηφίσματος υπέρ της αναγνώρισης της "Γενοκτονίας Αρμενίων, Ποντίων Ελλήνων, Σύρων Ορθοδόξων, Ασσυρίων Ορθοδόξων και άλλων Χριστιανικών Μειονοτήτων", House of Assembly, 30 Απρ. 2009. σελ. 82.[*νεκρός σύνδεσμος*] "Είμαι υπόχρεος στην έρευνα του Dr Panayiotis Diamadis, μελετητή που ερευνά αυτές τις υποθέσεις. Χάρη στις πληροφορίες που έλαβα από αυτόν συνειδητοποίησα ότι αυτή είναι μια υπόθεση των Νοτιο-αυστραλών, ειδικά επειδή οι δικοί μας Νοτιο-αυστραλοί στρατιώτες ήταν αυτόπτες μάρτυρες πολλών από αυτές τις διώξεις". Αναπαράγεται και στον ιστοχώρο του Θεοφάνη Μαλκίδη "Μαλκίδης, Κοινωνία-Ιστορία
14. ↑  Ms CHERIE BURTON, "OTTOMAN TURKISH EMPIRE GENOCIDE", Parliament of New South Wales, 30 Nov. 2010 Αρχειοθετήθηκε 2019-05-21 στο Wayback Machine. "*Είμαι υπόχρεη στην έρευνα του Δρ Παναγιώτη Διαμαντή, διευθυντού του Αυστραλιανού Ινστιτούτου Μελετών για το Ολοκαύτωμα και τη Γενοκτονία. Λόγω της έρευνάς του συνειδητοποίησα ότι αυτό είναι ένα θέμα για τους κατοίκους της Νέας Νότιας Ουαλίας, ιδιαίτερα επειδή οι δικοί μας στρατιώτες ήταν μάρτυρες των δεινών των αυτόχθονων λαών της Ανατολίας: των Ελλήνων, των Αρμενίων και των Ασσυρίων. Οι Αυστραλοί στρατιώτες, οι ναυτικοί και οι πιλότοι είδαν φάλαγγες Αρμενίων, Ασσυρίων και Ελλήνων γυναικών και παιδιών που αναγκάστηκαν σε πορείες θανάτου στην ύπαιθρο*".
15. ↑  Reverend the Hon. FRED NILE, "ARMENIAN, ASSYRIAN AND GREEK GENOCIDES", Parliament of New South Wales, 1-5-2013 Αρχειοθετήθηκε 2019-05-21 στο Wayback Machine. "Είμαι υπόχρεος στην έρευνα του Δρ Diamadis και του κ. Vicken Babkenian, Διευθυντών του Αυστραλιανού Ινστιτούτου Μελετών για το Ολοκαύτωμα και τη Γενοκτονία. Οι πρωτοποριακές προσπάθειές τους παρείχαν τα στοιχεία αυτών των γενοκτονιών.
16. ↑  Australian Parliament, Senate, πρακτικά (Hansard), ομιλία γερ/στού Fierravanti-Wells, August 2011, σελ. 5257
17. ↑
18. ↑  "Δημοσιεύματα του 1912 στην Αυστραλία είχαν προβλέψει τη γενοκτονία των Μικρασιατών", ιστοχώρος Usay.gr
19. ↑  Maja Jovic, "Το αυστραλιανό νήμα και πώς υφαίνεται στην Ελληνική ιστορία", εφημ. "Νέος Κόσμος" Αυστραλία, 11 Σεπ. 2012
20. ↑
21. ↑  «PANAYIOTIS DIAMADIS, CHILDREN AND GENOCIDE, στο Colin Tatz (εκδότης), Genocide Perspectives IV, 2012 , σ. 312 κ.ε.» (PDF). Αρχειοθετήθηκε από το πρωτότυπο (PDF) στις 24 Δεκεμβρίου 2017. Ανακτήθηκε στις 27 Δεκεμβρίου 2017.
22. ↑  Samuel Totten, "Plight and Fate of Children During and Following Genocide". Σχόλια πάνω στο P. Diamadis, "Children and Genocide", στο συλλογικό Genocide Perspectives IV: Essays on Holocaust and Genocide, ed. Colin Tatz, Sydney (2012), άνευ αριθ. σελίδας.
23. ↑  Ιστοχώρος armeniangenocide.com.au, About Us, Acknowledgements.
24. ↑  "Genocide history resources go online", εφημ. *Νέος Κόσμος*, Αυστραλία, 15 Δεκ. 2011
25. ↑  "Αυστραλία: Αναγνώριση της γενοκτονίας Ελλήνων-Αρμενίων-Ασσυρίων", Το Βήμα, 01/05/2013
26. ↑  «"Πρακτικές προσεγγίσεις για την αναγνώριση της Ποντιακής γενοκτονίας. Οι προτάσεις του Δρα Παναγιώτη Διαμαντή για την αναγνώριση της Γενοκτονίας των Ελλήνων του Πόντου". Εφημερίδα "Νέος Κόσμος", Αυστραλία, 22 May 2014». Αρχειοθετήθηκε από το πρωτότυπο στις 13 Ιουνίου 2014. Ανακτήθηκε στις 19 Δεκεμβρίου 2017.
27. ↑  "ΠΑΝΑΓΙΩΤΗΣ ΔΙΑΜΑΝΤΗΣ Γενοκτονία Εθνοκάθαρση", ιστοχώρος του Δημοτικού Ραδιοφώνου Ιωαννίνων, 29-12-2015
28. ↑  ["Αυστραλία: Αρνητής της γενοκτονίας προσκλήθηκε από την τουρκική πρεσβεία", Καθημερινή, 23.11.2013]
29. ↑  "Την οργή των Ελλήνων της Αυστραλίας προκαλεί η νέα ταινία του Ρ.Κρόου", Το Βήμα, 18/01/2015
30. ↑  ««Στρατός του Σατανά» οι Έλληνες στο φιλμ του Ράσελ Κρόου για την Καλλίπολη; Στο skai.gr, 18/01/2015». Αρχειοθετήθηκε από το πρωτότυπο στις 24 Δεκεμβρίου 2017. Ανακτήθηκε στις 19 Δεκεμβρίου 2017.
31. ↑  Karl Quinn, "Russell Crowe's The Water Diviner faces deluge of protest ahead of US opening", *The Sydney Morning Herald*, 23-4-2015
32. ↑  "Ακαδημαϊκοί καλούν την SBS να αναφέρεται σε «γενοκτονία των Αρμενίων». Πρόκειται για γενοκτονία των Αρμενίων και όχι για «μαζική δολοφονία» λένε οι ειδικοί", 10/07/2017, από την ηλεκτρονική έκδοση: neoskosmos.com της εφημερίδας "Νέος Κόσμος" της Αυστραλίας.
33. ↑  Dean Kalimniou, "Genocide deniers and their cronies" (Αρνητές γενοκτονιών και οι φίλοι τους", 5 Dec 2013, Νέος Κόσμος, Αυστραλία. Αναπαράγεται και στο Armenian Community Council of the United Kingtom
34. ↑  "Modern Greek enrolments in NSW okay", Νέος Κόσμος, Αυστραλία, 25 October 2010
35. ↑  MARGARET PAUL, "Hellenic Council NSW promotes Greeks in politics", Νέος Κόσμος, Αυστραλία, 05 August 2010
36. ↑  NSW want to create stronger multicultural ties, Νέος Κόσμος, Αυστραλία, 5 December 2011
37. ↑  [ Βουλή Νέας Νότιας Ουαλίας, LEGISLATIVE COUNCIL, NOTICE PAPER
No. 94, 9 MARCH 2017, σελ. 7551.], "*1.(c). the event featured a lecture from the renowned historian and academic, Dr Panayiotis Diamandis, on the coverage of the tragedy [ 94th anniversary of the burning of Smyrne] in the Australian media* ..."
38. ↑  "Australian Hellene named Joint Winner of Prestigious History Prize", εφημ. Νέος Κόσμος, Αυστραλία, 25 Oκτ. 2012